KOMISIJOS SPRENDIMAS
2005 m. kovo 18 d.
iš dalies keičiantis Sprendimą 97/80/EB, nustatantį Tarybos direktyvos 96/16/EB dėl pieno ir pieno produktų statistinių tyrimų įgyvendinimo nuostatas
(pranešta dokumentu Nr. C(2005) 754)
(Tekstas svarbus EEE)
(2005/288/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1996 m. kovo 19 d. Tarybos direktyvą 96/16/EB dėl pieno ir pieno produktų statistinių tyrimų (1), ypač į jos 5 straipsnio 2 dalį ir 6 straipsnio 1 dalį,
kadangi:
(1)
Direktyvos 96/16/EB 5 straipsnio 2 dalyje numatyta, kad valstybės narės Komisijai kasmet siunčia metodologinius duomenis, surinktus pagal Komisijos sudarytą standartinį klausimyną.
(2)
2003 m. gegužės 26 d. Europos Parlamento ir Tarybos reglamentu (EB) Nr. 1059/2003 dėl bendro teritorinių statistinių vienetų klasifikatoriaus (NUTS) nustatymo (2) nustatomas teisinis pagrindas Bendrijos statistiniams duomenims, klasifikuojamiems pagal teritorinius vienetus, rinkti; atitinkamai perduodant duomenis, susijusius su ūkiuose pagaminto karvių pieno kiekiu pagal regionus, turėtų būti naudojamas naujas klasifikatorius (NUTS).
(3)
Didėjant ekonominei baltymų kiekio svarbai, yra būtina kaupti statistinę informaciją apie baltymų kiekį pagrindiniuose pieno produktuose.
(4)
Turėtų būti iš dalies pakeistas ir papildytas 1996 m. gruodžio 18 d. Komisijos sprendimas 97/80/EB (3), nustatantis Tarybos direktyvos 96/16/EB dėl pieno ir pieno produktų statistinių tyrimų įgyvendinimo nuostatas.
(5)
Šiame sprendime numatytos priemonės atitinka Žemės ūkio statistikos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimas 97/80/EB iš dalies keičiamas taip:
1)
II priede įterpiamos H ir I lentelės, pateikiamos šio sprendimo I priede;
2)
III priedas pakeičiamas šio sprendimo II priedu.
2 straipsnis
Šis sprendimas skirtas valstybėms narėms.
Priimta Briuselyje, 2005 m. kovo 18 d.